Ilmar Müürsepp

Ilmar Müürsepp (9. august 1931 Vilussaare, Tammistu vald – 19. oktoober 2025Postimees, 22. oktoober 2025 (lk. 21)) oli eesti loomaarstiteadlane.

Pärast Hugo Treffneri Gümnaasiumi lõpetamist õppis ta veterinaariat Tartu Riiklikus Ülikoolis ja hiljem Eesti Põllumajanduse Akadeemias, mille lõpetas 1955. aastal.

Oma tööelu alustas Müürsepp praktiseeriva veterinaarina, kuid peagi siirdus teadustööle Eesti Loomakasvatuse ja Veterinaaria Teaduslikus Uurimise Instituudis (ELVI). Seal juhtis ta sigimispatoloogia laborit (1969–1979) ning hiljem sigimisbioloogia osakonda (1979–1994). Aastatel 1994–1997 oli ta Eesti Põllumajandusülikooli professor ja osakonnajuhataja, hiljem emeriitprofessor.

Ilmar Müürsepp kaitses veterinaariakandidaadi kraadi 1965. ja doktori kraadi 1974. aastal. Tema teadustöö keskendus veiste sigimise füsioloogiale, patoloogiale ja ravile, samuti kunstlikule seemendusele ja embrüosiirdamisele. Tema juhendamisel käivitati Eestis embrüosiirdamisuuringud ning töötati välja farmides rakendatav tehnoloogia, mis tõi uurimisrühmale 1993. aastal Eesti teaduspreemia.

Müürsepp avaldas üle 160 teadusartikli ja oli 8 raamatu autor või kaasautor. Tema juhendamisel kaitsti 7 kraaditööd.

Viited

Kategooria:Eesti loomakasvatusteadlased
Kategooria:Eesti loomaarstiteadlased
Kategooria:Eesti NSV teenelised teadlased
Kategooria:Eesti Maaülikooli professorid
Kategooria:Eesti Maaülikooli audoktorid
Kategooria:Eesti Maaülikooli veterinaariateaduskonna vilistlased
Kategooria:Sündinud 1931
Kategooria:Surnud 2025